Ricki Herbert

Ricki Herbert (s. 10. huhtikuuta 1961) on uusiseelantilainen jalkapallovalmentaja ja entinen puolustaja. 

Ura pelaajana

Herbert aloitti pelaajauransa University Mount-Wellingtonin joukkueessa vuonna 1978. Hän pelasi sekä kotimaassaan että Australian sarjoissa 1980-luvulla voittaen Mount-Wellingtonin joukkueessa Uuden-Seelannin mestaruuden 1980 ja 1982. Vuonna 1984 hän siirtyi englantilaisseura Wolverhampton Wanderersiin. Joukkuetta valmensi tuolloin Sydney Olympicista tuttu Tommy Docherty. Menestys jäi kuitenkin vaatimattomaksi ja Wolves putosi liigasta 1985. Herbert itse jätti seuran maaliskuussa 1986 ja palasi Mount Wellingtoniin, jossa lopetti uransa vuonna 1989.

Maajoukkuetasolla Herbert edusti Uuden-Seelannin maajoukkuetta 61 ottelussa. The Ultimate New Zealand Soccer Website  Hän oli mukana Uuden-Seelannin selviytyessä ensimmäiseen MM-lopputurnaukseensa 1982. 1982 WORLD CUP TEAM

Meriitit pelaajana

 Uuden-Seelannin mestaruus (3): 1980, 1982, 1986
 Chatham Cup (2): 1980, 1982
 MM-1. kierros: 1982

Ura valmentajana

Valmennusuransa Herbert aloitti Papakura Cityn joukkueessa 1990. Hän valmensi tämän jälkeen Papatoetoeta kunnes siirtyi Central Unitedin peräsimeen 1996. Hän johdatti seuran Uuden-Seelannin mestariksi 1999 sekä kahteen Chatham Cupin mestaruuteen 1997 ja 1998. 

Menestys kotimaassa nosti Herbertin Uuden-Seelannin olympiajoukkueen peräsimeen vuonna 1999. Vaikka paikka olympialaisissa 2000 jäikin haaveeksi, nousi Herbet maajoukkueen apuvalmentajaksi vuonna 2001. Kaksi vuotta myöhemmin hänestä tuli alle 17-vuotiaiden maajoukkueen päävalmentaja. Hän jatkoi työtään myös olympiajoukkueen parissa, mutta paikka olympialaisissa 2004 jäi myös haaveeksi. HEAD COACH RICKI HERBERT COMMENTS

Helmikuussa 2005 Herbert nousi A-maajoukkueen päävalmentajaksi. ALL WHITES CONFIRMED FOR LONDON APPOINTMENT Hän aloitti uransa räväkästi ja toukokuussa 2006 Uusi-Seelanti kaatoi Georgian 3–1 Saksassa pelatussa ottelussa, mikä oli Uuden-Seelannin ensimmäinen voitto Euroopassa. ECSTASY FOR ALL WHITES AS COVENY DOUBLE SINKS GEORGIA Vuonna 2007 Herbert valittiin Uuden-Seelannin vuoden valmentajaksi. The Ultimate New Zealand Soccer Website

Vuonna 2008 Herbert luotsasi Uuden-Seelannin OFC Nations Cupin mestariksi. Uusi-Seelanti selvisi näin mukaan FIFA Confederations Cupiin 2009, jossa sen ainoaksi pisteeksi jäi tasapeli Irakia vastaan. Historiaa Herbert teki luotsaamalla Uuden-Seelannin toista kertaa MM-kisoihin 2010. Lopputurnauspaikka ratkesi, kun Bahrain kaatui karsintafinaalissa. 

Maajoukkuevalmentamisen ohella Herbert on työskennellyt myös seurajoukkuevalmentajana. Joulukuussa 2006 hän aloitti New Zealand Knightsin päävalmentajana. Pesti jäi kuitenkin lyhyeksi ja maaliskuussa 2007 hän siirtyi Wellington Phoenixin päävalmentajaksi. WHITE KNIGHT' TO WELLINGTON'S RESCUE Seura pelaa A-Leaguessa yhdessä australialaisseurojen kanssa. 

MM-lopputurnauksessa 2010 Herbertin luotsaama Uusi-Seelanti esiintyi edukseen. Heittopussiksi ennakoitu joukkue pelasi kaikki lohkonsa ottelut tasan, mutta putosi siitä huolimatta jatkosta pisteen erolla Slovakiaan. Sensaatiomaisin tulos oli 1–1-tasapeli Italiaa vastaan ja lopulta Uusi-Seelanti sijoittuikin lohkossaan heidän edelleen. "Olemme ylpeitä ja pettyneitä samaan aikaan" Helmikuussa 2012 Herbert allekirjoitti vuoteen 2014 ulottuvan jatkosopimuksen Uuden-Seelannin jalkapalloliiton kanssa. Ricki Herbert prolongé

Herbert jätti tehtävänsä Wellington Phoenixin päävalmentajana helmikuussa 2013 joukkueen juututtua A-Leaguen jumboksi. Ricki Herbert quits as Wellington Phoenix coach Uuden-Seelannin maajoukkueen valmentajana hän epäonnistui luotsaamaan maata MM-kisoihin 2014, kun Meksiko voitti ratkaisevan karsintaotteluparin yhteismaalein 4–2. Herbert erosi maajoukkuevalmentajan paikalta marraskuussa 2013. HERBERT LEAVES NZ POST WITH THE ‘GAME IN A HEALTHY POSITION’

Meriitit valmentajana

 Uuden-Seelannin mestaruus: 1999
 Chatham Cup (2): 1997, 1998
 OFC Nations Cup: 2008
 MM-1.kierros: 2010

 Lähteet 

Luokka:Uusiseelantilaiset jalkapalloilijat
Luokka:Uusiseelantilaiset jalkapallovalmentajat
Luokka:Vuonna 1961 syntyneet
Luokka:Elävät henkilöt